Ministru kabineta rīkojuma projekta

 **“Par Kuldīgas novada pašvaldībai piekrītošā nekustamā īpašuma “Skaidrāji Imaki” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par Kuldīgas novada pašvaldībai piekrītošā nekustamā īpašuma “Skaidrāji Imaki” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Kuldīgas novada pašvaldībai piekrītošo nekustamo īpašumu “Skaidrāji Imaki” Ēdoles pagastā, Kuldīgas novadā, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz Kuldīgas novada pašvaldības vārda vienlaikus ar ieguvēja īpašuma tiesību nostiprināšanu uz valsts vārda Zemkopības ministrijas personā, jo nekustamais īpašums nav nepieciešams pašvaldības funkciju pildīšanai.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa, 42.1 un 43. pants, Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums "Skaidrāji Imaki" Ēdoles pagastā, Kuldīgas novadā, (nekustamā īpašuma kadastra Nr. 6246 002 0146) sastāv no zemes vienības (zemes vienības kadastra apzīmējums 6246 002 0146) 1,14 ha platībā un inženierbūves ceļa “Autoceļš Skaidrāji–Imaki” (būves kadastra apzīmējums 6246 002 0146 001) (turpmāk – nekustamais īpašums “Skaidrāji Imaki”) ir Kuldīgas novada pašvaldībai piekrītošs nekustamais īpašums. Minētā inženierbūve ceļš faktiski tiek izmantota kā transporta infrastruktūras objekts akciju sabiedrības “Latvijas valsts meži” (turpmāk – Sabiedrība) mežsaimnieciskajos darbos iesaistītā transporta pārvietošanai. Zemes vienība ir kadastrāli uzmērīta, un tās rezultātā Valsts zemes dienesta Nekustamā īpašuma valsts kadastra informācijas sistēmas (turpmāk – NĪVK IS) teksta datos 30.04.2020. reģistrēta platība 1,14 ha.Nekustamais īpašums nav reģistrēts zemesgrāmatā.Pēc NĪVK IS teksta datiem, zemes vienības ar kadastra apzīmējumu 6246 002 0146 lietošanas mērķis ir “Zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Pēc NĪVKIS teksta datiem, nekustamajam īpašumam reģistrēti šādi apgrūtinājumi:1. no 10 līdz 25 km garas dabiskas ūdensteces vides un dabas resursu aizsardzības aizsargjoslas teritorija lauku apvidos (7311020103) 0,11 ha un 0,12 ha platībā;
2. tauvas joslas teritorija gar upi (7311050200) 0,02 ha un 0,03 ha platībā.

Rīkojuma projektā minētais nekustamais īpašums “Skaidrāji Imaki” ir nepieciešams Meža likuma 4.panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina Sabiedrība, lai Sabiedrība uz zemes vienības esošo inženierbūvi meža ceļu var pārbūvēt ar piemērotu ceļa noturību un kvalitāti, kas tai dos iespēju piekļūt valsts meža masīviem, tā nodrošinot to apsaimniekošanu un aizsardzību.Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai. 100 % Sabiedrības akciju pieder valstij, un valsts kapitāla daļu turētāja ir Zemkopības ministrija.Rīkojuma projektā minētās zemes vienības “Skaidrāji Imaki” ar kadastra apzīmējumu 6246 002 0146 piekritība sākotnēji noteikta Ēdoles pagasta pašvaldībai. Ēdoles pagasta padome 27.11.2008. pieņēma lēmumu “Par Ēdoles pagasta padomes zemju izvērtēšanu” (protokols Nr. 26, p.10., 2.p.), nosakot zemes vienības “Skaidrāji Imaki” ar kadastra apzīmējumu 6246 002 0146 0,6 ha platībā piekritību pašvaldībai.Saskaņā ar pašvaldību reformu, kas notika 2009. gadā, Kuldīgas novada pašvaldība tika izveidota 2009. gada 27. jūlijā un Ēdoles pagasts tika iekļauts Kuldīgas novadā. Kuldīgas novada dome ir pieņēmusi šādus lēmumus, kas skar rīkojuma projektā minēto zemes vienību:1) 29.05.2014. lēmumu “Par zemes vienību platību precizēšanu Kuldīgas novada Ēdoles pagastā” (protokols Nr. 6, p. 11., 1. punkts), ar kuru noteica Kuldīgas novada pašvaldībai piekrītošās zemes vienības ar kadastra apzīmējumu 6246 002 0146 platības precizēšanu uz 0,78 ha (Nr.p.k. 1);2) 26.11.2020. lēmumu (protokols Nr. 21., p. 40.) “Par nekustamā īpašuma “Skaidrāji Imaki”, Ēdoles pagastā, Kuldīgas novadā, nodošanu īpašumā bez atlīdzības valstij Zemkopības ministrijas personā” (turpmāk – pašvaldības lēmums Nr. 21), ar kuru nolēma nodot īpašumā bez atlīdzības valstij Zemkopības ministrijas personā Kuldīgas novada pašvaldības nekustamo īpašumu "Skaidrāji–Imaki" Meža likumā noteiktās valstij piekrītošās un piederošās meža zemes apsaimniekošanai un aizsardzībai, nosakot Zemkopības ministrijai aizliegumu atsavināt un apgrūtināt nekustamo īpašumu “Skaidrāji Imaki” ar lietu tiesībām un pienākumu bez atlīdzības nodot to Kuldīgas novada pašvaldībai, ja nekustamais īpašums vairs netiek izmantots valstij piekrītošās un piederošās meža zemes apsaimniekošanai un aizsardzībai, pēc nekustamo īpašumu nostiprināšanas zemesgrāmatā attiecīgi par to izdarot atzīmi zemesgrāmatā;3) 28.01.2021. lēmumu “Par grozījumiem Kuldīgas novada Domes 26.11.2020. lēmumā (protokols Nr. 21., p. 40.) “Par nekustamā īpašuma “Skaidrāji Imaki”, Ēdoles pagastā, Kuldīgas novadā, nodošanu īpašumā bez atlīdzības valstij Zemkopības ministrijas personā” (protokols Nr. 1, p. 1.) (turpmāk – pašvaldības lēmums Nr. 1), ar kuru grozīja pašvaldības lēmuma Nr. 21 lemjošās daļas 2. punktu, nolēma svītrot aizliegumu atsavināt un apgrūtināt nekustamo īpašumu “Skaidrāji Imaki” ar lietu tiesībām, izteikt lēmumu jaunā redakcijā, nosakot Zemkopības ministrijai pienākumu nekustamo īpašumu “Skaidrāji Imaki” bez atlīdzības nodot Kuldīgas novada pašvaldībai, ja tas vairs netiek izmantots valstij piekrītošās un piederošās meža zemes apsaimniekošanai un aizsardzībai, attiecīgi par to izdarot atzīmi zemesgrāmatā, un papildināja pašvaldības lēmuma Nr. 21 lemjošo daļu ar 4. punktu, ar kuru Kuldīgas novada pašvaldība pilnvaroja Zemkopības ministriju parakstīt nostiprinājuma lūgumu nekustamā īpašuma ierakstīšanai zemesgrāmatā uz Kuldīgas novada pašvaldības vārda, kā arī veikt citas nepieciešamās darbības nekustamā īpašuma ierakstīšanai zemesgrāmatā.Publiskas personas mantas atsavināšanas likuma 42.1 panta pirmajā daļā noteikts, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma [42.](https://likumi.lv/ta/id/68490#p42) panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.Visas ar pašvaldībai piekrītošā nekustamā īpašuma “Skaidrāji Imaki” ierakstīšanu zemesgrāmatā uz valsts vārda Zemkopības ministrijas personā saistītās darbības veiks Sabiedrība par saviem līdzekļiem.Rīkojuma projekta mērķis ir pārņemt bez atlīdzības valsts īpašumā un Zemkopības ministrijas valdījumā Kuldīgas novada pašvaldībai piekrītošu nekustamo īpašumu “Skaidrāji Imaki”, ierakstīt to zemesgrāmatā uz Kuldīgas novada pašvaldības vārda vienlaikus ar īpašuma tiesību nostiprināšanu uz valsts vārda Zemkopības ministrijas personā un nodot to Sabiedrības pārvaldīšanā, lai Sabiedrība var pārbūvēt inženierbūvi meža ceļu ar piemērotu noturību un kvalitāti, kāda nepieciešama Sabiedrībai mežsaimnieciskajos darbos iesaistītā transporta pārvietošanai, tādējādi nodrošinot Meža likumā noteiktās valstij piekrītošās un piederošās meža zemes apsaimniekošanu un aizsardzību. Starp Zemkopības ministriju un Sabiedrību 13.11.2017. ir noslēgts valsts nekustamā īpašuma pārvaldīšanas līgums, un saskaņā ar šī līguma 2.2.5. apakšpunktu Sabiedrībai ir tiesības savas darbības nodrošināšanai saskaņā ar normatīvajiem aktiem pārbūvēt un (vai) atjaunot būves. Valstij, pārņemot nekustamo īpašumu “Skaidrāji Imaki” no pašvaldības, NĪVK IS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.Pārņemot no pašvaldības nekustamo īpašumu valsts īpašumā, Meža likumā noteiktā valsts funkcijas izbeigšana netiek plānota. Ja iestāsies rīkojuma projekta 2.2. apakšpunktā minētie apstākļi un nekustamais īpašums vairs netiks izmantots norādītās valsts funkcijas izpildei, nekustamais īpašums visā tā sastāvā tiks nodots atpakaļ pašvaldībai, ievērojot Publiskas personas mantas atsavināšanas likuma 42. pantā ietvertās prasības.Rīkojuma projektam ir pievienots Kuldīgas novada pašvaldības lēmums, kas apliecina, ka rīkojuma projektā minētais nekustamais īpašums nav nepieciešams Kuldīgas novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, Sabiedrība un Kuldīgas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību kā valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums neietekmē atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Publiskas personas mantas atsavināšanas likuma 42.1 panta otrajā daļā noteikts, ka šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. Visas darbības, kas saistītas ar īpašuma tiesību ierakstīšanu zemesgrāmatā uz Kuldīgas novada pašvaldības vārda, vienlaikus nostiprinot īpašuma tiesības uz valsts vārda Zemkopības ministrijas personā, nodrošinās Sabiedrība. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, Sabiedrība un Kuldīgas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv